**Til: FFF**

**Fra: Avdeling for forsknings- og innovasjonsadministrasjon (FIADM)**

**Notatdato: 28.04.2021**

**Saksbehandler: Åse-Marit Kristiansen**

**Innmelding av tematiske prioriteringer til PRIDEs generalforsamling 5. mai 2021**

**Bakgrunn**

PRIDE nettverket (*Association for Professionals in Doctoral Education*) ble etablert i 2017 og har base i Østerrike. PRIDE-nettverket har i dag 19 organisasjonsmedlemmer og 18 individuelle medlemmer. Universitetet i Oslo ble medlem i 2018.

Formålet med PRIDE-nettverket er å engasjere og styrke ansatte innen doktorgradsutdanningen ved å fremme kvalitet gjennom utdanning, samarbeid og kunnskapsutveksling. Nettverket har et administrativt fokus. Det er relativt få PhD-rådgivere på UiO som har deltatt på PRIDE sine arrangementer til nå, men de som har vært der har funnet nettverket informativt og nyttig og kan rapportere om større deltagelse fra andre norske institusjoner.

**Aktuelt**

FIADM har nå en dialog med viserektor om aktuelle temaer for PRIDE-aktiviteter det kommende året. Fristen for å melde inn forslag til generalforsamlingen 5. mai er allerede ***fredag 30. april***. Vi har bedt om viserektors synpunkt på aktuelle temaer, og ønsker å åpne for flere innspill på FFF. FIADM deltar på generalforsamlingen på vegne av UIO, og melder eventuelt inn temaforslag til PRIDE-aktiviteter det kommende året. Er det temaer dere tenker kan være nyttige at PRIDE kan løfte, for eksempel på digitale seminarer, det kommende året? Det som har kommet inn til nå er:

* «PhD-stipendiaters psykiske helse under og etter koronapandemien»
* «Endrede karrieremuligheter for PhD-stipendiater som følge av koronapandemien»

Er det andre innspill fra FFF som kan tas videre med ledelsen/PRIDE-nettverket?